
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam anotācijā atsauces uz Eiropas Savienības tiesību aktiem noformēt atbilstoši juridiskās tehnikas prasībām, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē. Piemēram, Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.

Piedāvātā redakcija
-
	Agita Strode (TM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Atkārtoti lūdzam precizēt anotācijas "Risinājuma apraksts" sadaļu, kur kļūdaini norādīts Ministru kabineta 2020. gada 16. jūnija noteikumu Nr. 383 "Noteikumi par garantijām saimnieciskās darbības veicējiem konkurētspējas uzlabošanai" (turpmāk - noteikumi Nr. 383) "7.12." nevis "7.1 2." apakšpunkts.

Piedāvātā redakcija
-
	Agita Strode (TM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Anotācija papildināta ar "Papildus finansējuma neapgūšanas riskam, nepieciešams nodrošināt MVU aizdevumu programmas īstenošanu, kur šobrīd pieejamais finansējums ir pilnībā piešķirts, taču pieprasījums pēc šajā programmā pieejamā atbalsta ir būtisks." No papildinājuma ir saprotams, ka pārdalāmajā programmā ir būtisks pieprasījums pēc atbalsta. Tāpat, ņemot vērā, ka tiek ietverta konkrēta norāde uz to, ka pārdale neietekmēs jau piešķitos finansējumus, lūdzam konkrēti norādīt arī to vai ar finansējuma pārdali no pasākuma "MVU izveide un attīstība", finansējuma samazinājuma dēļ, arī šīs programmas potenciālajiem pretendentiem nākotnē netiek radīti papildus riski, ja tiek norādīts, ka pieprasījums ir būtisks. Vai tie netiek nostādīti sliktākā stāvoklī.
Piedāvātā redakcija
-
	Agita Strode (TM)

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Atkārtoti vēršam uzmanību, ka līdz šim spēkā esošajā noteikumu Nr. 383 redakcijā, 7.1 punkta apakšpunktos ir konkrēti norādīts sasniedzamo iznākumu rādītāju termiņš. Anotācijas 1.3. daļā norādīts, ka "Ekonomikas ministrija rosina precizēt programmā sasniedzamos iznākuma rādītājus, attiecinot uz 2023.gada beigām", bet projektā tiek paredzēts tikai viena iznākuma rādītāja sasniegšanas termiņš. Ievērojot minēto lūdzam pārskatīt minēto informāciju un papildināt formulējumu anotācijā vai veikt attiecīgus papildinājumus projektā.
 
Piedāvātā redakcija
-
	Agita Strode (TM)

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Vēršam uzmanību uz to, ka, papildinot anotācijas 1.3. sadaļu, "Risinājuma apraksts. Izmaiņas sasniedzamajos rādītājos." pēdējās rinkopas pēdējais teikums nav pilnībā pabeigts, līdz ar to lūdzam veikt nepieciešamos papildinājumus.
Piedāvātā redakcija
-
	Agita Strode (TM)



